Μπριέν της Βρετάνης

Ο Μπριέν της Βρετάνης, γαλλ.: Brien de Bretton, αγγλ.: Brian of Brittany (π. 1042 – 14 Φεβρουαρίου , ίσως πριν από το 1086) από τον Οίκο της Ρεν, ήταν ευγενής από τη Βρετάνη, που πολέμησε στην υπηρεσία του Γουλιέλμου Α΄ της Αγγλίας. Έγινε ένας ισχυρός μεγιστάνας στη νοτιοδυτική Αγγλία, ο πρώτος κόμης της Κορνουάλης μετά τη Νορμανδική Κατάκτηση της Αγγλίας.

Ο Μπριέν γεννήθηκε περίπου το 1042, γιος του Εύδη κόμη του Πεντιέβρ.  Ο Μπριέν συμμετείχε στην Νορμανδική Κατάκτηση της Αγγλίας, μαζί με τους αδελφούς του Αλαίν τον Μέλα και Αλαίν τον Ερυθρό.

Οι Γκόντγουαϊν και Έντμουντ, γιοι του Χάρολντ Β΄ Γκόντγουινσον της Αγγλίας, διέφυγαν μετά τη μάχη του Χάστινγκς στο Λένστερ, όπου ήταν φιλοξενούμενοι του βασιλιά Ντιαρμάιτ. Το 1068 και το 1069 ο Ντιαρμάιτ τους δάνεισε τον στόλο τού Δουβλίνου για απόπειρες εισβολής στην Αγγλία. Στα μέσα του καλοκαιριού (ίσως στις 26 Ιουνίου ) του 1069, ο Μπριέν ηγήθηκε μίας δύναμης, που νίκησε τους γιους του Χάρολντ στη μάχη του Νόρθαμ στο Ντέβον. Αργότερα την ίδια χρονιά, οι Μπριέν και Γουίλιαμ ΦιτζΌσμπερν στάλθηκαν για να ανακουφίσουν τις πολιορκίες στο Σρούσμπερι και το Έξετερ από αγγλικές δυνάμεις, που επαναστάτησαν κατά της Νορμανδικής κυριαρχίας. Ήταν πολύ αργά για να σώσουν τους πρώτους, αλλά μία έξοδος των υπερασπιστών του Έξετερ ώθησε τους Άγγλους προς τη μεριά του Μπράιαν και του Γουλιέλμου, οι οποίοι «τιμώρησαν την τόλμη των Άγγλων με μεγάλη σφαγή». 

Αφού νίκησαν τους γιους του Χάρολντ, οι δυνάμεις του Μπράιαν κατευθύνθηκαν βόρεια, για να αντιμετωπίσουν την εξέγερση του Έντρικ του Άγριου, ενώ ο στρατός του Γουλιέλμου Α΄ του Κατακτητή ταξίδεψε δυτικά. Οι δύο στρατοί ενώθηκαν και κέρδισαν τη μάχη του Στάφορντ. 

Ο Μπριέν έλαβε επιχορηγήσεις γης στο Σάφολκ και την Κορνουάλη, αν και η πρώτη αναφορά του ως κόμη της Κορνουάλης έγινε το 1140, από τον ανιψιό του Άλαν 1ο κόμη του Ρίτσμοντ, στον οποίο είχε δοθεί ο ίδιος τίτλος από τον βασιλιά Στέφανο της Αγγλίας, και ίσως προσπαθούσε να βελτιώσει τη νομιμότητα τού νέου του τίτλου.  Το όνομα του Μπριέν συνδέεται συχνά με την κατασκευή του κάστρου Λόνσεστον. 

Ο Μπράιαν μπορεί να έφυγε από την Αγγλία λίγο μετά τις μάχες του 1069, ή ίσως μετά την εξέγερση του Ραλφ ντε Γκαέλ το 1075. Σε κάθε περίπτωση, οι κτήσεις του έγιναν μέρος των επιχορηγήσεων, που έκανε ο βασιλιάς Γουλιέλμος Α΄ στον Ροβέρτο του Μόρταιν.  Αυτό, και η απέλαση του Ραλφ ντε Γκαέλ, προκάλεσαν αγανάκτηση στους Βρετόνους στην Αγγλία, τους οποίους ο Γουλιέλμος Α΄ προσπάθησε να κατευνάσει, δίνοντας τις γαίες τού Ραλφ στην Ανατολική Αγγλία στον αδελφό του Μπριέν, Αλαίν. 

Ο Μπριέν μπορεί να έζησε το υπόλοιπο της ζωής του ως ημιανάπηρος στη Βρετάνη ή κοντά σε αυτήν, μένοντας με τη σύζυγό του.  Ωστόσο, ο Πλήρης Κατάλογος Ευγενών αναφέρει ότι ήταν μεταξύ των εισβολέων της νότιας Ιταλίας, και ο E. A. Φρήμαν τον τοποθετεί να κατέχει την Καστοριά στη Θεσσαλία για τον Βοημούνδο Α΄ πρίγκιπα της Αντιόχειας μέχρι το 1083, ταυτίζοντάς τον με τον «Βρυέννιο» των Βιβλίων Ε΄ και ΣΤ΄ της Αλεξιάδας της Άννας Κομνηνής.   Το 1084, εκείνο το έτος, έγινε μάρτυρας ενός καταστατικού τού μεγαλύτερου αδελφού του, Τζέφρι Μποτερέλ, στη Βρετάνη  και ενός άλλου καταστατικού που δώριζε περιουσία στο αβαείο του Σαιν Φλωρέντ, στο Σωμύρ του Ανζού. Πιθανώς απεβίωσε πριν από το 1086.

 Σημειώσεις 

 Αναφορές 

Κατηγορία:Αγγλονορμανδοί
Κατηγορία:Οίκος της Ρεν